Tihtipeale on arendusprojektide puhul olukord, kus tagatisvara hetkeväärtus on madalam ning ei võimalda kaasata vahendeid, mida on vaja kogu arendusprojekti teostamiseks. Kuna EstateGuru laenab eranditult ainult tagatisvara hetke- mitte tulevikuväärtuse põhjal, siis kasutatakse tihti arendusprojektide puhul etapiviisilise rahastamise meetodit. See tähendab, et eelnevad finantseerimisetapid võimaldavad arendajal tõsta tagatisvara väärtust selliselt, et eelnevalt määratud LTV raames on EstateGuru investoritel võimalik suurenenud tagatisvara väärtuse suhtes täiendavaid vahendeid investeerida. Kõikide laenude puhul kasutatakse ainult tagatisvara hetkeväärtust ning iga järgneva etapi eelduseks on uuendatud hindamisakt.